ddrg/super_eurlex huggingface dataset:
KOMMISSIONENS FORORDNING (EF) Nr. 582/96 af 1. april 1996 om fastsættelse af maksimumsopkøbsprisen og oksekødsmængder, der opkøbes ved intervention som følge af den 156. dellicitation i forbindelse med de generelle interventionsforanstaltninger, der foretages i henhold til forordning (EØF) nr. 1627/89

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved Kommissionens forordning (EF) nr. 2417/95 (2), særlig artikel 6, stk. 8, og

ud fra følgende betragtninger:

Ifølge Kommissionens forordning (EØF) nr. 2456/93 af 1. september 1993 om gennemførelsesbestemmelser til Rådets forordning (EØF) nr. 805/68 for så vidt angår de generelle og de særlige interventionsforanstaltninger for oksekød (3), senest ændret ved forordning (EF) nr. 307/96 (4), blev der indledt en licitation ved artikel 1, stk. 1, i Kommissionens forordning (EØF) nr. 1627/89 af 9. juni 1989 om opkøb af oksekød ved licitation (5), senest ændret ved forordning (EF) nr. 16/96 (6);

i henhold til artikel 13, stk. 1, i forordning (EØF) nr. 2456/93 fastsættes der en maksimumsopkøbspris for kvalitet R3 eventuelt for hver dellicitation under hensyntagen til de modtagne bud; ifølge artikel 13, stk. 2, kan det besluttes ikke at tage licitationen til følge; ifølge artikel 14 i samme forordning accepteres der kun bud, der højst svarer til nævnte maksimumspris, dog uden at overskride gennemsnitsprisen på det nationale eller regionale marked, forhøjet med beløbet nævnt i stk. 1;

efter at de bud, der blev indgivet ved den 156. dellicitation, er gennemgået, og der ifølge artikel 6, stk. 1, i forordning (EØF) nr. 805/68 er taget hensyn til kravene om en rimelig markedsstøtte samt den sæsonmæssige udvikling i slagtningerne og priserne, bør maksimumsopkøbsprisen samt den mængde, der kan accepteres til intervention, fastsættes for kategori C;

Forvaltningskomitéen for Oksekød har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

Den 156. dellicitation, der blev indledt ved artikel 1, stk. 1, i forordning (EØF) nr. 1627/89, tages ikke til følge. For kategori C, fastsættes i medlemsstater eller områder i medlemsstater, der opfylder betingelserne i artikel 6, stk. 2, i forordning (EØF) nr. 805/68:

- maksimumsopkøbsprisen til 245 ECU/100 kg for hele og halve slagtekroppe af kvalitet R3

- den accepterede maksimumsmængde for hele og halve slagtekroppe til 140 tons.

Artikel 2

Denne forordning træder i kraft den 2. april 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 1. april 1996.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 24.

(2) EFT nr. L 248 af 14. 10. 1995, s. 39.

(3) EFT nr. L 225 af 4. 9. 1993, s. 4.

(4) EFT nr. L 43 af 21. 2. 1996, s. 3.

(5) EFT nr. L 159 af 10. 6. 1989, s. 36.

(6) EFT nr. L 4 af 6. 1. 1996, s. 1.
KOMMISSIONENS FORORDNING (EF) Nr. 572/96 af 29. marts 1996 om ændring af forordning (EF) nr. 252/96 om midlertidig ændring af eksportrestitutionerne inden for oksekødssektoren

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved Kommissionens forordning (EF) nr. 2417/95 (2), særlig artikel 13, og

ud fra følgende betragtninger:

Eksportrestitutionerne for oksekød blev fastsat ved Kommissionens forordning (EF) nr. 2854/95 (3), ændret ved forordning (EF) nr. 252/96 (4); disse restitutioner blev midlertidigt forhøjet ved forordning (EF) nr. 252/96; de forhold, der førte til den midlertidige forhøjelse af restitutionerne, gør sig fortsat gældende; gyldighedsperioden for forordning (EF) nr. 252/96 bør derfor forlænges;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

I artikel 2, andet afsnit, i forordning (EF) nr. 252/96 ændres »31. marts 1996« til »30. april 1996«.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. april 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. marts 1996.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 24.

(2) EFT nr. L 248 af 14. 10. 1995, s. 39.

(3) EFT nr. L 299 af 12. 12. 1995, s. 3.

(4) EFT nr. L 32 af 10. 2. 1996, s. 18.
KOMMISSIONENS FORORDNING (EF) Nr. 571/96 af 29. marts 1996 om fastsættelse af acontobeløb på produktionsafgifter for sukker for produktionsåret 1995/96

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1785/81 af 30. juni 1981 om den fælles markedsordning for sukker (1), senest ændret ved forordning (EF) nr. 1101/95 (2), særlig artikel 28, stk. 8, og

ud fra følgende betragtninger:

I artikel 5 i Kommissionens forordning (EØF) nr. 1443/82 af 8. juni 1982 om gennemførelsesbestemmelser for kvoteordningen for sukker (3) senest ændret ved forordning (EF) nr. 392/94 (4), er det fastsat, at de enhedsbeløb, som sukkerfabrikanten, isoglucosefabrikanten og inulinsirupfabrikanten skal betale som acontobeløb på produktionsafgiften for det løbende produktionsår, fastsættes inden den 1. april og opkræves inden for den først følgende 1. juni; overslaget over basisproduktionsafgiften og B-produktionsafgiften, jf. artikel 6 i forordning (EØF) nr. 1443/82, giver et beløb, der er på over 60 % af de i artikel 28, stk. 3, 4 og 5, i forordning (EØF) nr. 1785/81 omhandlede maksimumsbeløb; i dette tilfælde skal der ifølge artikel 6 i forordning (EØF) nr. 1443/82 fastsættes enhedsbeløb for sukker og inulinsirup på 50 % af de pågældende maksimumsbeløb, og det enhedsbeløb, der skal betales a conto for isoglucose, skal fastsættes til 40 % af enhedsbeløbet for den anslåede basisproduktionsafgift for sukker;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Sukker -

UDSTEDT FØLGENDE FORORDNING:

Artikel 1

De i artikel 5, stk. 1, litra b), i forordning (EØF) nr. 1443/82 omhandlede enhedsbeløb fastsættes for produktionsåret 1995/96 til:

a) 0,632 ECU/100 kg hvidt sukker som acontobeløb på basisproduktionsafgiften for A- og B-sukker

b) 11,848 ECU/100 kg hvidt sukker som acontobeløb på B-afgiften for B-sukker

c) 0,506 ECU/100 kg tørstof som acontobeløb på basisproduktionsafgiften for A- og B-isoglucose

d) 0,632 ECU/100 kg tørstofækvivalent - sukker/isoglucose som acontobeløb på basisproduktionsafgiften for A- og B-inulinsirup

e) 11,848 ECU/100 kg tørstofækvivalent - sukker/isoglucose som acontobeløb på B-afgiften for B-inulinsirup.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. marts 1996.

På Kommissionens vegne

Franz FISCHLER

Medlem af Kommissionen

(1) EFT nr. L 177 af 1. 7. 1981, s. 4.

(2) EFT nr. L 110 af 17. 5. 1995, s. 1.

(3) EFT nr. L 158 af 9. 6. 1982, s. 17.

(4) EFT nr. L 53 af 24. 2. 1994, s. 7.
RÅDETS FORORDNING (EF) Nr. 546/96 af 28. marts 1996 om ophævelse af forordning (EØF) nr. 1055/72 om indberetning til Kommissionen om indførsel af kulbrinter

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 213,

under henvisning til forslag fra Kommissionen,

under henvisning til udtalelse fra Europa-Parlamentet (1),

under henvisning til udtalelse fra Det Økonomiske og Sociale Udvalg (2), og

ud fra følgende betragtninger:

Forordning (EØF) nr. 1055/72 (3) blev vedtaget på et tidspunkt, hvor markedsstrukturen var anderledes end i dag og hovedsageligt baseret på langtidskontrakter om olieforsyning, medens disse langtidskontrakter i dag er erstattet med spotkontrakter;

de krævede halvårlige og årlige indberetninger fra medlemsstaterne er ikke længere blevet afkrævet for samtlige kulbrinter;

mere detaljerede oplysninger om kulbrinterne indhentes i dag månedligt via De Europæiske Fællesskabers Statistiske Kontor, navnlig på grundlag af disponible toldoplysninger;

formålet med forordning (EØF) nr. 1055/72 var at give Kommissionen adgang til pålidelige oplysninger, så den havde de fornødne data til fastlæggelsen af en fornuftig fællesskabspolitik for olieforsyning;

de krævede oplysninger omfatter i dag kun en del af indførslen af kulbrinter;

anvendelsen af forordning (EØF) nr. 1055/72 blev suspenderet i 1981, og det er aldrig blevet fundet nødvendigt på ny at sætte den i kraft;

der er derfor ingen grund til at opretholde den, da den ikke længere tjener noget praktisk formål -

UDSTEDT FØLGENDE FORORDNING:

Artikel 1

Forordning (EØF) nr. 1055/72 og gennemførelsesforordningen hertil (forordning (EØF) nr. 3254/74 (4)) ophæves.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. marts 1996.

På Rådets vegne

A. CLO

Formand

(1) EFT nr. C 17 af 22. 1. 1996.

(2) EFT nr. C 18 af 22. 1. 1996, s. 103.

(3) EFT nr. L 120 af 25. 5. 1972, s. 3.

(4) EFT nr. L 349 af 28. 12. 1974, s. 1.
RÅDETS FORORDNING (EF) Nr. 547/96 af 28. marts 1996 om ophævelse af forordning (EØF) nr. 1038/79 om fællesskabsstøtte til et projekt angående kulbrinteefterforskning i Grønland

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 235,

under henvisning til forslag fra Kommissionen,

under henvisning til udtalelse fra Europa-Parlamentet (1),

under henvisning til udtalelse fra Det Økonomiske og Sociale Udvalg (2), og

ud fra følgende betragtninger:

Forordning (EØF) nr. 1038/79 (3) blev vedtaget med henblik på at gennemføre et bestemt projekt angående kulbrinteefterforskning i Grønland;

dette projekt blev gennemført inden for de fastsatte frister;

resultaterne fra gennemførelsen af projektet gav ikke anledning til nogen kommerciel udnyttelse;

der er ingen grund til at opretholde en retsakt, som ikke længere har noget formål -

UDSTEDT FØLGENDE FORORDNING:

Artikel 1

Forordning (EØF) nr. 1038/79 ophæves.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. marts 1996.

På Rådets vegne

A. CLO

Formand

(1) EFT nr. C 17 af 22. 1. 1996.

(2) EFT nr. C 18 af 22. 1. 1996, s. 103.

(3) EFT nr. L 132 af 30. 5. 1979, s. 1.
RÅDETS FORORDNING (EF) Nr. 545/96 af 28. marts 1996 om ophævelse af forordning (EØF) nr. 388/75 om indberetning til Kommissionen om udførsel af kulbrinter til tredjelande

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 213,

under henvisning til forslag fra Kommissionen,

under henvisning til udtalelse fra Europa-Parlamentet (1),

under henvisning til udtalelse fra Det Økonomiske og Sociale Udvalg (2), og

ud fra følgende betragtninger:

Forordning (EØF) nr. 388/75 (3), blev vedtaget på et tidspunkt, hvor markedsstrukturen var anderledes end i dag og hovedsageligt baseret på langtidskontrakter om olieforsyning, medens disse langtidskontrakter i dag er erstattet med spotkontrakter;

de krævede halvårlige og årlige indberetninger fra medlemsstaterne er ikke længere blevet afkrævet for samtlige kulbrinter;

mere detaljerede oplysninger om kulbrinterne indhentes i dag månedligt via De Europæiske Fællesskabers Statistiske Kontor, navnlig på grundlag af disponible toldoplysninger;

formålet med forordning (EØF) nr. 388/75 var at give Kommissionen adgang til pålidelige oplysninger, så den havde de fornødne data til fastlæggelsen af en fornuftig fællesskabspolitik for olieforsyning;

de krævede oplysninger omfatter i dag kun en del af udførslen af kulbrinter;

anvendelsen af forordning (EØF) nr. 388/75 blev suspenderet i 1981, og det er aldrig blevet fundet nødvendigt på ny at sætte den i kraft;

der er derfor ingen grund til at opretholde den, da den ikke længere tjener noget praktisk formål -

UDSTEDT FØLGENDE FORORDNING:

Artikel 1

Forordning (EØF) nr. 388/75 ophæves.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. marts 1996.

På Rådets vegne

A. CLO

Formand

(1) EFT nr. C 17 af 22. 1. 1996.

(2) EFT nr. C 18 af 22. 1. 1996, s. 103.

(3) EFT nr. L 45 af 19. 2. 1975, s. 1.
KOMMISSIONENS FORORDNING (EF) Nr. 570/96 af 29. marts 1996 om ændring af forordning (EF) nr. 251/96 om midlertidig fravigelse fra forordning (EF) nr. 1445/95 om gennemførelsesbestemmelser for ordningen med import- og eksportlicenser for oksekød

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved Kommissionens forordning (EF) nr. 2417/95 (2), særlig artikel 9, 13 og 25, og

ud fra følgende betragtninger:

Ved Kommissionens forordning (EF) nr. 251/96 (3) blev der fastsat midlertidig fravigelse fra Kommissionens forordning (EF) nr. 1445/95 (4), senest ændret ved forordning (EF) nr. 2856/95 (5), om gennemførelsesbestemmelser for ordningen med import- og eksportlicenser for oksekød;

de årsager, der førte til, at gyldighedsperioden for eksportlicenser med forudfastsættelse af restitutionen blev afkortet, består fortsat; anvendelsesperioden for forordning (EF) nr. 251/96 bør derfor forlænges;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

I artikel 2, stk. 2, i forordning (EF) nr. 251/96 ændres »31. marts 1996« til »30. april 1996«.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. april 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. marts 1996.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 24.

(2) EFT nr. L 284 af 14. 10. 1995, s. 39.

(3) EFT nr. L 32 af 10. 2. 1996, s. 17.

(4) EFT nr. L 143 af 27. 6. 1995, s. 35.

(5) EFT nr. L 299 af 12. 12. 1995, s. 10.
KOMMISSIONENS FORORDNING (EF) Nr. 652/96 af 11. april 1996 om ændring af forordning (EF) nr. 3016/95 om åbning af EF-toldkontingenter for 1996 for får, geder, fårekød og gedekød henhørende under KN-kode 0104 10 30, 0104 10 80, 0104 20 90 og 0204

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3013/89 af 25. september 1989 om den fælles markedsordning for fåre- og gedekød (1), senest ændret ved forordning (EF) nr. 1265/95 (2) særlig artikel 12, stk. 4, og

ud fra følgende betragtninger:

Rådets afgørelse 95/592/EF af 22. december 1995 om indgåelse af resultaterne af forhandlingerne med visse tredjelande i henhold til artikel XXIV, stk. 6, i GATT og om andre dertil knyttede anliggender (3) indeholder især bestemmelser om yderligere importmuligheder for Australiens, New Zealands og Chiles vedkommende på grund af Fællesskabets udvidelse; ved Rådets forordning (EF) nr. 3093/95 af 22. december 1995 om fastsættelse af de toldsatser, som Fællesskabet skal anvende som følge af forhandlingerne i henhold til artikel XXIV, stk. 6, i GATT efter Finlands, Sveriges og Østrigs tiltrædelse af Den Europæiske Union (4) fastsættes de supplerende mængder for de pågældende lande;

Rådets afgørelse 95/582/EF af 20. december 1995 om indgåelse af aftaler i form af brevvekslinger mellem Det Europæiske Fællesskab på den ene side og Republikken Island, Kongeriget Norge og Schweiz på den anden side vedrørende visse landbrugsprodukter (5) indeholder især bestemmelser om yderligere importmuligheder for Island som følge af Fællesskabets udvidelse;

disse mængder bør nu medtages i de kontingenter for 1996, der er åbnet ved Kommissionens forordning (EF) nr. 3016/95 (6); nævnte forordning bør derfor ændres;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fåre- og Gedekød -

UDSTEDT FØLGENDE FORORDNING:

Artikel 1

I bilag I forordning (EF) nr. 3016/95 foretages følgende ændringer:

- mængden for Australien ændres til »18 650« tons

- mængden for New Zealand ændres til »226 700« tons

- mængden for Chile ændres til »3 000« tons

- mængden for Island ændres til »1 350« tons.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 11. april 1996.

På Kommissionens vegne

Franz FISCHLER

Medlem af Kommissionen

(1) EFT nr. L 289 af 7. 10. 1989, s. 1.

(2) EFT nr. L 123 af 3. 6. 1995, s. 1.

(3) EFT nr. L 334 af 30. 12. 1995, s. 38.

(4) EFT nr. L 334 af 30. 12. 1995, s. 1.

(5) EFT nr. L 327 af 30. 12. 1995, s. 17.

(6) EFT nr. L 314 af 28. 12. 1995, s. 35.
RÅDETS FORORDNING (EF) Nr. 619/96 af 25. marts 1996 om ændring af forordning (EØF) nr. 715/90 om den ordning, der skal gælde for landbrugsprodukter og visse varer fremstillet af landbrugsprodukter med oprindelse i AVS-staterne eller i de oversøiske lande og territorier

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113,

under henvisning til forslag fra Kommissionen, og

ud fra følgende betragtninger:

Ifølge Rådets forordning (EØF) nr. 715/90 af 5. marts 1990 om den ordning, der skal gælde for landbrugsprodukter og visse varer fremstillet af landbrugsprodukter med oprindelse i AVS-staterne eller i de oversøiske lande og territorier (1), er der fastsat visse indrømmelser ved indførsel af landbrugsprodukter med oprindelse i AVS-staterne;

for Namibias vedkommende er importordningen for oksekød fastsat i artikel 3 og 4a i nævnte forordning, og for dette land var mængderne fastsat for fem kalenderår, dvs. indtil den 31. december 1995; for at undgå en afbrydelse af indførslerne til Fællesskabet fra Namibia er det nødvendigt at forlænge denne ordnings gyldighed indtil den 31. december 1996;

i henhold til artikel 16 i nævnte forordning kan der uden værditold indføres 400 tons druer til spisebrug uden kerner mellem den 1. december og den 31. januar; Namibia har anmodet om en forhøjelse på yderligere 600 tons af mængden for dette produkt for perioden 1. til 31. januar;

på grund af den betydning, druer til spisebrug uden kerner har for AVS-staternes økonomi, bør der for dette produkt indrømmes en supplerende mængde på 400 tons med værditoldfritagelse -

UDSTEDT FØLGENDE FORORDNING:

Artikel 1

Forordning (EØF) nr. 715/90 ændres således:

1) Artikel 4a affattes således:

»Artikel 4a

1. Artikel 3 gælder for Namibia for følgende mængder udtrykt i udbenet oksekød:

>TABELPOSITION>

2. Artikel 4, stk. 2 og 3, gælder ligeledes for Namibia. Med henblik herpå lægges de mængder, der er nævnt i stk. 1 i nærværende artikel, til den mængde, som er nævnt i artikel 4, stk. 2 og 3.«

2) Tabellen i artikel 16 vedrørende druer, friske eller tørrede, affattes således:

>TABELPOSITION>

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. januar 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 25. marts 1996.

På Rådets vegne

S. AGNELLI

Formand

(1) EFT nr. L 84 af 30. 3. 1990, s. 85. Forordningen er senest ændret ved forordning (EF) nr. 2484/94 (EFT nr. L 265 af 15. 10. 1994, s. 3).
KOMMISSIONENS FORORDNING (EF) Nr. 622/96 af 9. april 1996 om anvendelse af Rådets forordning (EF) nr. 2534/95 på visse andre bestemmelsessteder end det tidligere Jugoslavien (Albanien, Bulgarien og Rumænien)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2534/95 af 24. oktober 1995 om gratis uddeling uden for Fællesskabet af frugt og grøntsager, som er tilbagekøbt i produktionsåret 1995/96 (1), særlig artikel 4, stk. 2, og

ud fra følgende betragtninger:

På grund af alvorlige forsyningsvanskeligheder i visse tredjelande, nemlig Albanien, Bulgarien og Rumænien, bør æbler og appelsiner, der er tilbagekøbt i produktionsåret 1995/96, kun sendes til disse tredjelande via hjælpeorganisationer, som er godkendt af medlemsstaterne, som humanitær hjælp;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -

UDSTEDT FØLGENDE FORORDNING:

Artikel 1

På de i forordning (EF) nr. 2534/95 fastsatte betingelser kan tilbagekøbte æbler og appelsiner i produktionsåret 1995/96 stilles til rådighed for hjælpeorganisationer, som er godkendt af medlemsstaterne, med henblik på gratis uddeling til befolkningen i Albanien, Bulgarien og Rumænien.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 9. april 1996.

På Kommissionens vegne

Franz FISCHLER

Medlem af Kommissionen

(1) EFT nr. L 260 af 31. 10. 1995, s. 1.
KOMMISSIONENS FORORDNING (EF) Nr. 601/96 af 2. april 1996 om fastsættelse af enhedsværdier til ansættelsen af toldværdien af visse letfordærvelige varer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks (1), ændret ved forordning (EØF) nr. 2454/93 (2),

under henvisning til Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks, senest ændret ved forordning (EF) nr. 482/96 (3), særlig artikel 173, stk. 1, og

ud fra følgende betragtninger:

I henhold til artikel 173-177 i forordning (EØF) nr. 2454/93 skal Kommissionen fastsætte periodiske enhedsværdier for de varer, der er anført i grupperingen i forordningens bilag 26;

anvendelsen af de regler og kriterier, som er fastsat i ovennævnte artikler, på de oplysninger, der er blevet meddelt Kommissionen i overensstemmelse med artikel 173, stk. 2, i forordning (EØF) nr. 2454/93, fører til fastsættelse af enhedsværdier for de pågældende varer som angivet i bilaget til denne forordning -

UDSTEDT FØLGENDE FORORDNING:

Artikel 1

De enhedsværdier, der er nævnt i artikel 173, stk. 1, i forordning (EØF) nr. 2454/93, fastsættes som angivet i tabellen i bilaget.

Artikel 2

Denne forordning træder i kraft den 5. april 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 2. april 1996.

På Kommissionens vegne

Mario MONTI

Medlem af Kommissionen

(1) EFT nr. L 302 af 19. 10. 1992, s. 1.

(2) EFT nr. L 253 af 11. 10. 1993, s. 1.

(3) EFT nr. L 70 af 20. 3. 1996, s. 4.

BILAG

>TABELPOSITION>